**Forslag til nytt kapittel 2 i klubbens lover/vedtekter - Medlemskap**

**Kapittel II Medlemskap –** nåværende mal for klubblover

§ 6 Som medlemmer kan opptas personer over myndighetsalder, som helst er bosatt eller har sitt daglige virke innen klubbens geografiske arbeidsområde eller som på annen måte har tilknytning til området.

Flest mulig yrkesgrupper bør være representert blant medlemmene.

§ 7 Medlemskap i klubben oppnås primært gjennom invitasjon. Invitasjon til medlemskap ligger også på Lions åpne nettsider.

§ 8 Alle medlemmene i klubben kan fremme forslag på nye medlemmer.

§ 9 Forslaget legges frem for klubbstyret som i samarbeid med fadderen inviterer kandidaten til et eller flere klubbmøter.

§ 10 Opptak av nytt medlem, som skjer så raskt det lar seg praktisk gjennomføre, skjer på klubbmøtet. Fadderen skal være til stede på opptaksmøtet.

§ 11 Denne fremgangsmåten gjelder også når et medlem av Lions fra annen klubb søker overflytting («transfer») eller når et tidligere medlem i klubben ønsker å bli gjenopptatt.

**Forslag nytt kapittel II.**

**Medlemskap**

§ 6 Som medlemmer kan opptas personer over myndighetsalder, som helst er bosatt eller har sitt daglige virke innen klubbens geografiske arbeidsområde eller som på annen måte har tilknytning til området.

Flest mulig yrkesgrupper bør være representert blant medlemmene.

§ 7 Medlemskap i LC (navn) oppnås ved å melde seg inn med korrekt utfylt innmeldingsskjema og innbetaling av innmeldingsavgift og kontingent, Når dette er på plass vil man tas opp som medlem i klubben.

§ 8 Aktiviteter. Noen av klubbens aktiviteter kan være av en slik art at det vil kreves en tilleggsgodkjenning for å delta. (Som eksempel vil det kunne kreves politiattest, taushetserklæring o.l. for å være leder ved en barne- og ungdomsaktivitet)

§ 9 Opptak av nytt medlem, som skjer så raskt det lar seg praktisk gjennomføre. Opptak skjer på klubbmøtet. Fadderen skal være til stede på opptaksmøtet.

§ 10    Denne fremgangsmåten gjelder også når et medlem av Lions fra annen klubb søker overflytting («transfer») eller når et tidligere medlem i klubben ønsker å bli gjenopptatt.

§11 Medlemmer som ønsker å overføre sitt medlemskap til en Lionsklubb utenfor Norge må søke om transfer etter de internasjonale retningslinjene.